Ortopedické vyšetrenie v ReFit clinic
Odborná diagnostika je u nás vždy na prvom mieste. V moderných priestoroch našej kliniky poskytujeme komplexné ortopedické vyšetrenie s prípadným akútnym invazívnym ortopedickým ošetrením pod dohľadom špičkových odborníkov s dlhoročnými skúsenosťami.
Ako vyšetrenie prebieha?
Vyšetrenie našimi ortopédmi prebieha na základe konkrétne cielených otázok o vzniku, priebehu a charaktere problémov pacienta s následným manuálnym vyšetrením mäkkých tkanív (väzov a svalov) a kĺbnych štruktúr. Na základe získaných informácii z vyšetrenia lekár určí diagnózu a rozhodne o ďalšom postupe liečby. Záverom vyšetrenia je podrobná písomná lekárska správa, ktorá obsahuje históriu ochorenia, odborný popis klinického vyšetrenia, odporúčanie následnej liečby, prípadné predpísanie pomôcok a liekov alebo vyplnenie žiadanky na ďalšie vyšetrenia (MRI, RTG, CT). V prípade akútneho ošetrenia pacienta lekár môže aplikovať liečivo vo forme injekcie.
V prípade potreby môže lekár využiť aj diagnostiku SM detektorom chrbtice, ktorá vytvorí 3D obraz tvaru pacientovej chrbtice, tým vie určiť rozsah jej jednotlivých pohybov, odhaliť skryté blokády chrbtice a má preto veľký význam pri presnom určení pacientovej diagnózy a následnej rehabilitácie.